id id en uz id id id id id nb id ms ms en id en eo id ms ms id id id li ms id id id id ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Cara Merebus Pasta Dengan Betul
Cara betul merebus pasta. Pasta merupakan makanan yang diperbuat dari tepung semolina gandum durum. Pasta yang diimport masuk ke Malaysia adalah pasta kering. Ia datang dalam berbagai bentuk dan setiap bentuk ada namanya sendiri.
Di antara pasta yang popular ialah spaghetti dan vermicelli (berbentuk silinder seperti mee); macaroni dan elbow (tiub bengkok); lasagna (kepingan nipis empat segi); penne (serupa straw yang dipotong serong); fettuccini (serupa kuey teow); fusilli (berpintal) dan bermacam-macam lagi.
Teknik / Cara Merebus Pasta
Masa persediaan: 0 minit ♦ Masa memasak: 10 minit ♦ Hidangan: 5 orang
Berikut adalah bahan-bahan yang diperlukan untuk resepi merebus pasta. Bahagi atau gandakan jumlah bahan-bahan lain berdasarkan jumlah pasta yang ingin dimasak.
1 paket 500gm pasta
2 sudu besar garam
Berikut adalah langkah-langkah untuk merebus pasta dengan betul.
Masak air sehingga menggelegak. Gunakan periuk yang dalam dan besar supaya dapat memberi ruang kepada pasta semasa merebus.
Bila air menggelegak, masukkan garam dan bila garam larut, masukkan spaghetti. Kacau spaghetti tiga atau empat kali semasa tempoh memasak supaya pasta tidak melekat dan masak sekata.
Sekiranya resipi memerlukan anda menyambung masak di dalam sos, pasta hendaklah dimasak sehingga al dente. Al dente ialah keadaan di mana pasta sudah masak sepenuhnya tetapi bahagian dalamnya masih sedikit keras. Ini kebiasaannya dicapai dengan memasak kurang 2 minit dari tempoh memasak yang dinyatakan pada bungkusan pasta.
Sekiranya anda ingin hidang terus (dengan sos dituang di atas pasta), pasta hendaklah dimasak mengikut tempoh masa yang dinyatakan pada bungkusan.
Setelah masak, simpan sedikit air rebusan untuk dimasukkan ke dalam sos, kemudian tuskan.
Jangan masukkan minyak bila merebus pasta. Ia akan menyebabkan sos susah melekat pada pasta.
Jangan bilas pasta selepas merebus. Ia akan menanggalkan kanji dari pasta. Kanji sebenarnya bertindak semacam gam yang membantu sos melekat pada pasta.
Masukkan sedikit air rebusan pasta ke dalam sos/kuah. Kanji dalam air rebusan membantu memekatkan dan memantapkan sos/kuah pasta. (Biasanya garam tak perlu dimasukkan ke dalam sos. Memadai dengan masin air rebusan).
Semoga petua merebus pasta ini membantu pembaca memasak pasta dengan sempurna.
Kategori: Masakan Barat, Mee dan Pasta, Petua
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian